Pontificia Universidad Católica de Chile

Pontificia Universidad Católica de Chile (forkortet UC, eller PUC) er et universitet i Santiago i Chile. Det har tilnavnet «la Católica»/«la Cato», og er et av tre pavelige universiteter og i alt seks katolske universiteter i Chile. Dets ledelse og sentrale campus er på Avenida del Libertador Bernardo O'Higgins i hovedstaden.

Beskrivelse
Universitetet ble opprettet av erkebiskopen av Santiago den 21. juni 1888, og fikk rang som pavelig universitet den 11. februar 1930 av pave Pius XI.

En chilensk idrettsklubb, Club Deportivo Universidad Católica, mest kjent for sitt profesjonelle fotballag, er oppkalt etter universitetet.

Koronavirusarbeid
Vaksinekandidaten CoronaVac mot Covid-19 gjennomgår (siden august 2020) fase III-forsøk i Chile, med Pontificia Universidad Católica de Chile i spissen sammen med kinesiske Sinovac.

Litteratur 
 Ricardo Krebs Wilckens: Historia de la Pontificia Universidad Católica de Chile: 1888-1988, Universidad Católica de Chile, 1994.
 (2013). 125 años, Pontificia Universidad Católica de Chile, Vicerrectoría de Comunicaciones y Educación Continua, Pontificia Universidad Católica de Chile.

Referanser

Eksterne lenker

Offisielt prospekt på engelsk
Offisiell nettside  på engelsk

Universiteter i Chile
Santiago de Chile
Pavelige universiteter og kollegier
Katolske utdanningsinstitusjoner
Utdanningsinstitusjoner etablert i 1888
Koronavirus vaksinearbeid